**ΣΗΜΕΙΩΜΑ**

 Στις συζητήσεις ήταν φανερό πως όλοι όσοι συμμετείχαν ενεργά είχαν υπόψη τους ότι το καταστατικό CCBE δεν περιέχει ρύθμιση αναφοράς προς τις συνέπειες σχετικά με κάποιο μέλος στο πρόσωπο του οποίου πλέον δεν συντρέχουν οι όροι εισδοχής του.

 Τα μέλη περιμένουν την εισήγηση των Conte, Forte, Lemke, Knüppe, MacGuill & Wickers, η οποία πρέπει να εμβαθύνει στα σημεία που γενούν ερωτηματικά.

 Η συζήτηση στους κόλπους της επιτροπής περιεστράφη, ακόμη, στα ζητήματα κυρίου ενδιαφέροντος των δικηγορικών συλλόγων EU27, με γενικούς όμως όρους, στο πώς μπορεί να επιτευχθεί αποφυγή μιας προσέγγισης «τομέα με τομέα» ή «ζήτημα προς ζήτημα».

 Η προσέγγιση αυτή είναι γνωστή ως διαδικασία «cherry-picking».

 Η εντύπωση που σχημάτισα, πάντως, από συζητήσεις μου με μέλη αντιπροσωπειών που μετέχουν στην επιτροπή Brexit είναι πως, ανεξάρτητα από το ποια στάση στο τέλος θα κρατήσουν, η CCBE πρέπει να υποστηρίξει ένα υγιές ρυθμιστικό πλαίσιο του τομέα που αφορά τις Νομικές Υπηρεσίες.

 Η επόμενη συνεδρίαση είναι 13.09.2018.

Σωτήριος Φέλιος, μέλος της Εθνικής Αντιπροσωπείας CCBE